 Ugu horrayn waxa halkaas ka hadlay taliye-ku-xigeenka ciidamada Asluubta Jamhuuriyadda Somaliland, sarreeye guuto, Xasan Cali Dheere, waxana uu madaxweynaha ugaga mahadceliyey tallaabada naxariista leh ee uu qaaday iyo sida uu ugu dabcay dadkiisa maxaabiista ah, waxana isaga oo arrimahaas ka hadlaya uu yidhi, Aad iyo aad baan usoo dhaweynayaa mashruucan la magac baxay, MAXBUUS LA AFUR MADAXWEYNEHAAGA, oo ah barnaamij uu madaxweynaha Jamhuuriyadda Somaliland ugu talo galay inuu ku afuriyo xabsiyada dalka ku yaalla oo ka kooban 14-xabsi, kuwaas oo uu soddonka bisha ramadaan madaxweynuhu ugu talo galay inuu ku afuriyo, waxana ay muujinaysaa dedaalka ay madaxweynaha iyo ku-xigeenku ugu jiraan inay muwaadiniinta wax la qaybsadaan, mid xidhan iyo mid aan xidhnaynba. 